
Biogralia áiAura Maybelline Arends Croes (Maybe) 


Aura Maybelline Croes a nace na Aruba dia 27 di maart 1945. Door cu e ta traha hopi na 
scol nan ta yam’e Maybe. Nomber di su mama ta Aura Croes y su tata ta Frans Antonio 
Croes. Maybelline ta nieta di Mo Tito Croes kende tabata un di e pioneronan cu a toca 
musica folklorico. E tabata toca fio. Maybelline a nace y biba e prome dos añanan na 
Santa Cruz y despues su mayoman a muda bin biba na Playa prome den Wilhelminastraat 
y despues den Adriaan Lacle Boulevard. Mas despues cu Maybelline a casa, el a biba na 
Ponton pa despues bolbe bay na Playa. Te ainda e ta biba feliz y contento na Playa. 

Nan ta seis mman di cual un a fayece na oktober 2016. Maybelline ta e mman mayor. 

E otronan ta Sandra, Dennis, Bianca y Ricky. Maybelline ta casa cu Lito Arends. Su 
nomber oficial ta Karel y tempo e ta mucha, nan tabata yam’e Carlito. Nan a kita e Carlo y 
e Lito a keda. Semper tur hende a keda yam’e Lito. Su fecha di nacemento ta 28 di 
december 1945. E pareha aki a casa dia 14 di oktober 1970. Maybelline tin 3 yiu, pero 2 ta na bida. E 
nombeman ta Carl Anthony kende a nace dia 2 di november 1972 (dfm), Igor kende a nace dia 28 di januari 
1975 y Jaira kende a nace dia 22 di februari 1978. Tata di Maybelline ta musico, mientras su mama semper a 
gusta canta y balia, pero e no a siña toca instmment, pasobra prome aya, un mucha muhe no ta bin mucho na 
remarca pa mag di siña un instrument y pa bay les. Pero semper el a gusta canta. 



Pa Maybelline e bida artistico a nifica trabou, hobby y su 
pasion 


No tin algo 
cu 

Maybelline 
no ta haci cu 
ta draai rond 
di musica. 


Pa Maybe, musica tabata 
su trabou, su hobby y su 
pasion. No tin algo cu 
Maybelline no ta haci cu 
ta draai rond di musica. E 
ta expresa su gratitud na 
su mayoman, cu a 
permitie pa e bay studia 
musica. Pasobra prome 
aya, y te ainda tin hopi 
mayor ta puntra e yiu, si e 
no tin otro cos di bay 
studia, fuera di musica? 

Bo no por gana bo pan di 
cada dia cune. Pero den su 
caso, su tata y mama 
ningun rato so a 


duda. Nan a haya bon cu 
Maybelline tabata liber pa 
pensa y nan a bisa cu si ta 
esey e ta gusta, nan ta 
apoy’e y nan a permitie 
bay studia como docente di 
musica. Maybelline ta 
agradecido cu e libertad ey 
y e ta agradecido cu e ta 
casa cu un homber cu 
comprension, hopi 
pasenshi cu ta dun’e tur e 
libertad y apoyo pa e por 
traha cu tur su gruponan y 
cu tur su muchanan pa 
duna les. Lito conoce 


mayoria di esnan cu ta 
canta cu ne. E cu Maybe 
ta busca nan pa ensayo, 
despues bolbe hiba cas. 
Asina e ta yuda den tur 
cos. Si Maybelline no 
tabatin su yudansa y si e 
no a permiti pa ta 
presente na tur ensayo, 
pa bay na areglista of 
den studio cu otro 
hende, e no por a logra 
nada. Maybelline ta 
masha agradecido tambe 
na e cooperacion y 
yudansa di su yiunan. 


Mayoraan a haya hon cu Maybelline ta liber pa pensa 


Casa cu un homber cu comprension y hopi pasenshl 

E bida artistico 


Maybe a lanta semper den musica. 

Anto di chikito ora e ta wak e 
grandinan ta toca, e ta bati sea cualkier 
instrument cu tin, manera un maraca of 
clabio. Di biaha bo ta siña pa keda den 
compas (maat). Maybelline ta wak e 
meneer con e tabata toca e cuatro. Anto 
ta 4 cuerde so e tin. Pasobra e guitara 
tin 6. Bo mes sa, bo ta mucha di 8 aña 
anto su tata a cumpra un cuatro p’e. Na 
cas e ta purba corda con e meneer 
tabata pone su dedenan. 

Maybelline ta coy e sla, despues e 
tabata bay riba diadomingo cu su 
cuatro y e tambe tabata purba toca. Su 
mayornan tabatin un acoustic piano na 
cas esun preto y halto. 


Nan a ripara cu tur ora Maybelline tawata bay na e piano y e mes ta 
purba saca melodia. Nan a pensa cu ta bon pa manda Maybelline les. 
Su prome les di piano tabata for di Sra. Rhoda Steenhuizen kende a 
dun’e les di canto tambe. E base pa canto y solfeo y pa toca piano 
bon, mientras e tabata lesa noot, a pone cu su mayoman a dicidi pa 
manda Maybelline scol di musica. Dus Arubaanse Muziekschool 
tawata existi caba e tempo aya, pero bou direccion di e maestronan 
macamba. Anto ey, Maybelline a sigui cu e lesnan di piano y cada 
bes su interes tabata crece mas y mas. 


1 


Maybelline dl chiklto ora e ta wak e 
grandinan ta toca, e ta batl sea cualkler 
Instruinent cn tin, 
manera nn maraca oi clablo. 


Dedicacion Musical 


Na Hulanda asina les cuminsa te ora e caba, ta studia bo ta studia. Dus semper bo tawata studia bo 
instrumento individual, anto ey Maybelline a siña toca guitara tambe, pasobra cu un guitara ta mas facil pa 
move ora di duna les. E tempo aya, no tabatin e pianonan portatil cu facilmente bo ta carga na man, manera 
awendia. Pues, e ora Maybelline a dicidi pa e cana rond den klas, duna les cu un guitara tambe ta leuk, 
pasobra ya e tabata mors cu e cuatro, pero toch el a siña e base un tiki pa e por toca akkoord. No cu e por toca 
melodia (pica), pero e ta toca akkoord riba guitara. Esey Maybelline a siña na Hulanda. 



Pa e lesnan di teoria, nan tabata 
forma gmpo di dos, tres studiante, 
anto nan tabata ensaya nan solfeo 
hunto. Pero cosnan indivividual, 
manera guitara, piano y canto bo 
ta ensaya bo so na cas. Den lesnan 
di piano, bo ta haya tur tecnica, 
tur e tono- y etudesnan pa bo 
ensaya bo scalanan. 


Tambe bo ta haya hopi tecnica pa 
bo ensaya un cantica of pa bo toca 
un sonata chikito cu ta bin despues. 
Ta importante pa bo sa bo scalanan 
bon y pa bo etudes ta bon practica. 
Den canto bo ta siña yen di tecnica 
con pa uza bo rosea, siña uza bo 
resonancia y articulacion. Ta 
hopi practica pa bo ensaya y no 



ta djis canta bo ta canta. Kisas 20 
minuut di e ora ta bay na ensayo di 
teoria y tecnica, anto 10 minuut na 
e instrument of canto mes. Ora bo 
ta studia bo ta haya hopi musica 
clasico, pero Maybelline tabata 
gusta, pasobra su tata semper 
tabatin den su coleccion di disco na 
cas, hopi musica clasico y semi 
clasico. Maybelline tabata gusta 
scucha musica suave, musica 
instmmental. Dus e ora e cambio pa 
bay Hulanda, bay studia musica 
tabata hopi facil. E cambio a resulta 
agradabel y Maybelline ta contento, 
pasobra ta e musica clasico ta e 
base pa tur sorto di genero musical. 

Participacion den gruponan musical 


Maybelline tabata miembro di 
Arubaanse Kunst Kring (Circulo 
Arubano di Arte), dia el a bin bek 
Aruba pa duna les na Arubaanse 
muziekschool, awendia Scol di Musica 
Rufo Wever. Ora bo haya un beca, nan 
ta pidi en todo caso pa bo bay traha 
bek na e pais unda bo a nace. Door di 
esey Maybelline di mes kier a bin traha 
na Aruba. E tabata bay cada dia na un 
scol di un otro districto pa duna les. 
Maybelline a haya permiso pa e por a 
duna amv (algemene muzikale 
vorming) na e 


scolnan basico. Maybelline a haci mas 
tanto presentacion cu su kooman. Na 
comienso, ta su so cu e guitara pa 
compaña e gmpo, pasobra no ta tur 
ora bo ta haya banda toca pa bo. Pero 
tin biaha e tabatin e suerte pa haya un 
gmpo ta yud’e cu guitara, piano etc. 
Tin biaha nan ta toca cuatro, otro ta 
bati maraca. Maybelline tabatin asina 
hopi gmpo, entre otro Sunrise, Young 
Voices, Coro Tutti Fmtti, Coro di 
Misa San Francisco y awendia 
Maybelline tin Melange y ainda e tin 
Tutti Fmtti. 



E parti internacional 


Activo den diferente organisacion 


Maybelline a bay cu su muchanan, sea nan ta 
canta solo of den gmpo, na Venezuela, Corsou, 
Boneiro y Republica Dominicana. Tambe nan a 
bay presenta den show De las Doce cu tabata 
masha leuk mes. 


Maybelline tabata hopi activo, como miembro di diferente 
organisacion, manera di UNOCA y di Kunstkring. 
Maybelline ta yuda hopi na Biblioteca Nacional y na 
Departamento di Cultura. Pues tin hopi trabou riba tereno 
di cultura musical. 


Participacion na festivalnan 


Maybelline por bisa a participa na casi tur festival di canto cu tabatin. E tabata participa cu su muchanan door 
cu tur e ta duna les. Su muchanan tabata participa den Festival Hubenil, Festival di Oro, Festival voz Supremo, 
Festival di OTI, Festival Voz i Landia, Festival di Tumberito y Festival di Merengue pa mucha. 


Sugerencia pa futuro generacion 


Maybelline tin un preocupacion, pasobra el a traha 40 aña na Academia Pedagogico cu hopi amor. Ora e tabata ey, e 
studiantenan tabata yen di dedicacion y cu hopi inspiracion pa bay duna les. Pa haci guia practico, bo ta bay weita con 
nan ta duna les y tur cos tabata bay hopi bon. Pa un of otro motibo ora cu e studiantenan caba di slaag, nan ta bay traha 
como docente di scol basico y bo no ta tende cu musica of e otro disciplinanan di arte ta florece. Pa colmo, awendia hasta 
bo ta ripara cu nan no ta haya ni cantamento na scol, corda musica. E materia musica, ta encera mas cu cantamento so, 
pasobra e ora bo tin henter e formacion di musica, pues bo por haci diferente cos. No tin ni esey. Maybelline ta puntra su 
mes kico ta pasando? Dicon no por ta, cu na scolnan, mescos cu ta haya taal, rekenen, geschiedenis y aardrijkskunde, 
tambe e materianan expresivo, cu ta gymnastiek, musica y tekenen por haya e mesun balor cerca tur docente y tur 
cabesante di scol. Tur hende sa cu pa bo desaroya como un persona balansa, bo mester no solamente di e conocemento di 
e materianan manera idioma, aritmetica, etc., pero bo mester tambe di e otro parti di e creatividad den bo sesonan. Anto 
ta hopi importante pa berdaderamente nos stimula educacion riba tur tereno na scol, pasobra ta ey nos muchanan ta 
prepara nan futuro pa asina nan ta un hende avansa y util den comunidad. Y ta den nan desaroyo general, nan mester 
haya tur e disciplina ey. Tanto conocemento di cultura, deporte como ciencia, ta esencial pa e ser humano por gosa a lo 
largo di un nivel di bida halto cu hopi placer y pa e por sigui duna un aporte di balor grandi den comunidad. 

